als_Latn dik_Latn sag_Latn
Ti nuk do ta mbash mend, por unë po!
Të qënit mama është më shumë sesa ndërrim pelenash dhe netë të vona ushqyerje.
Ti nuk do ta mbash mend sesi unë qëndrova atë natë në tualet, kur isha me dhimbjet e lindjes, e frikësuar dhe e emocionuar njëkohësisht, duke ditur se do të të sillja së shpejti ty në këtë botë dhe duke të të përshpëritur “Ne do t’ia dalim”.
Ti nuk do ta mbash mend sesi më pe menjëherë pasi linde, ose mënyrën sesi të afrova pranë zemrës sime dhe të thash me zë të ëmbël “Mirëseerdhe vogëlush”.
Ti nuk do ta mbash mend sesi ma shërove shpirtin tim të vrarë, mënyrën sesi plotësove zemrën time. Isha e dobët para se të të kisha ty, dhe ti më bëre të plotë përsëri.
Ti nuk do ta mbash mend mënyrën sesi unë krenare të shihja kudo që shkoje, për mua ishe gjithmonë fëmja më i bukur në botë.
Ti nuk do ta mbash mend mënyrën sesi më bëje të qeshja me të gjitha veprimet lozonjare që ti bëje, e pashë sesa e mirë ishte zemra jote.
Ti nuk do ta mbash mend mënyrën sesi ti largoja flokët nga balli dhe sesi ti ngrije sytë dhe më shihje. Pa fjalë, shpritrat tanë mund të prekeshin dhe të thonin çdo gjë që fjalët nuk mundeshin.
Ti nuk do ti mbash mend të gjitha herët që unë shtrihesha për të fjetur dhe ndjeja frikë që isha nëna jote; A po bëj çdo gjë në rregull? A kam bërë shumë gabime deri tani? A mund të jem mamaja që ti ke nevojë?
Ti nuk do ta mbash mend sesi zemra ime thyhej dhe gëzohej njëkohësisht sa herë ti kaloje një periudhë rritjeje.
Ti nuk do ta mbash mend sesi ti mbaja këmbët e tua të vogla në dorën time, duke imagjinuar sa shumë do rriteshin ato dhe sesi do të më duhej të të lija të lirë një ditë.
Ti nuk do ta mbash mend, por unë po. Dhe do ti mbaj fort këto kujtime në zemrën time për të dy ne.
Bebja.com falenderon mami Enxhin per ndihmen e perkthimit te ketij shkrimi kaq te bukur
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn